Durvul az elnökválasztási újraszámlálási balhé az Egyesült Államokban - Amerikai pite
Itt jársz: Főoldal » Durvul az elnökválasztási újraszámlálási balhé az Egyesült Államokban
Donald Trump ügyvédei csütörtökön nyújtottak be keresetet az újraszámlálás ellen, arra hivatkozva, hogy a Zöldek politikusnője a választáson ebben az államban csak a negyedik helyen végzett, s mindenféle bizonyíték nélkül, "csak spekulációkra alapozva" kezdeményezte a voksok költséges és időt pazarló újraszámlálását.
Közben csütörtökön Wisconsinban megkezdődött a szavazatok újraszámlálása. Egyes megyékben ugyanazokon a gépeken kersztül "futtatják át" a voksokat, amelyeket a szavazás napján használtak, másutt viszont kézzel, egyenként vizsgálják át a szavazócédulákat. Pennsylvaniában - ahol Stein szintén újraszámlálást kezdeményezett - hétfőn tartanak meghallgatást az ügyben, Jill Stein ugyanis bíróság által elrendelt újraszámlálást kívánna, a joggyakorlat azonban még egyszer sem élt ezzel a megoldással. Stein ráadásul bűnügyi igazságügyi szakértőkkel is átvizsgáltatná az elektronikus számítógépes rendszert, tisztázandó, hogy vajon a szoftvert nem támadták-e meg számítógépes bűnözők. Ám azok a megyék, ahol elektronikusan szavaztak, visszautasították a Zöldek volt elnökjelöltjének ezt a kérését.
A Zöld Párt csütörtökön közleményben határolódott el saját volt elnökjelöltjétől. A párt leszögezte: nincs köze Stein újraszámlálási kezdeményezéseihez. Nehezményezve azt is, hogy a volt elnökjelölt ott szorgamazza az újraaszámlálásokat, ahol Hillary Clintonnak, a demokraták volt elnökjelöltjének az eredményein remél fordítani. A közlemény leszögezi: "az újraszámlálásról szóló döntés nem demokratikus úton született, és nem tartották tiszteletben az Egyesült Államok Zöld Pártja struktúráit és döntéshozatali folyamatait sem".
A párt egyúttal hangsúlyozza, hogy "az újraszámlálás zavart keltett a Zöld Párt és a Demokrata Párt viszonyában is, mert csakis azokat az államokat választották ki, amelyekben Hillary Clinton veszített. Szoros verseny volt más államokban is, például New Hampshire-ben vagy Minnesotában is, ahol Clinton győzött, de ott a szoros verseny ellenére sem kértek újraszámlálást".
http://amerikaipite.blogstar.hu/./pages/amerikaipite/contents/blog/32296/pics/lead_800x600.jpg
http://amerikaipite.blogstar.hu/2016/12/05/durvul-az-elnokvalasztasi-ujraszamlalasi-balhe-az-egyesult-allamokban/32296/
amerikai elnökválasztás,amerikai pite,donald trump,elnökválasztás,hillary clinton,kolumbusz kristóf,soros györgy,újraszámlálás